
Birštono savivaldybės administracija, vadovaudamasi Lietuvos Respublikos korupcijos prevencijos įstatymo 6 straipsnio 2 dalimi, 3 dalies 3, 4 ir 7 punktais, Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl Korupcijos rizikos analizės atlikimo tvarkos patvirtinimo“ ir atsižvelgdama į Birštono savivaldybės administracijos direktoriaus 2017 m. rugsėjo 8 d. įsakymą Nr. AV-302 „Dėl korupcijos pasireiškimo tikimybės nustatymo Birštono savivaldybės administracijoje 2017 metais“ 2017 m. III ketvirtį atliko korupcijos pasireiškimo tikimybės nustatymą paramos Birštono savivaldybės viešiesiems asmenims teikimo pagal studijų rėmimo programą srityje.
Analizuotas laikotarpis – nuo 2016 m. sausio 1 d. iki 2016 m. gruodžio 31 d. 
Korupcijos pasireiškimo tikimybę nustatė Birštono savivaldybės administracijos Teisės ir personalo skyriaus vyresnioji specialistė Vilma Klebauskienė. 
Korupcijos pasireiškimo tikimybės nustatymas atliktas, remiantis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 patvirtintomis Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, veiklos sritis pasirinkta atsižvelgiant į Lietuvos Respublikos specialiųjų tyrimų tarnybos Kauno valdybos 2017 m. birželio 30 d. raštą Nr. 4-07-602 „Dėl korupcijos pasireiškimo tikimybės nustatymo savivaldybėse 2017 metais“.
Galima teigti, kad korupcijos pasireiškimo tikimybė šioje srityje egzistuoja, kadangi atitinka šį kriterijų:
- atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.
	Vertinant korupcijos pasireiškimo tikimybę paramos Birštono savivaldybės viešiesiems asmenims teikimo pagal studijų rėmimo programą srityje buvo naudojamas Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų, patvirtintų Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170, priede pateiktas klausimynas ir analizuojami analizuojamu laikotarpiu galiojantys įstatymai ir poįstatyminiai teisės aktai bei kiti dokumentai, išvardyti pateiktame klausimyne.	
	Išvada:
	- išanalizavus su vertinama veikla susijusius teisės aktus, darytina išvada, kad paramos Birštono savivaldybės viešiesiems asmenims teikimo pagal studijų rėmimo programą srityje egzistuoja tikimybė pasireikšti korupcijai, kadangi nagrinėjant asmenų prašymus ne visais atvejais buvo laikomasi Birštono savivaldybės studijų rėmimo fondo nuostatuose, patvirtintuose Birštono savivaldybės tarybos 2011 m. gegužės 27 d. sprendimu Nr. TS-136 „Dėl Birštono savivaldybės studijų rėmimo fondo nuostatų keitimo“, keliamų reikalavimų pareiškėjui, Fondo nuostatuose nėra numatyti informavimo apie priimtą sprendimą (išnagrinėtą asmens prašymą) tvarka ir terminai, nėra aišku, kokiais kriterijais remiantis yra priimamas sprendimas paskirti konkretaus dydžio paramą konkrečiam asmeniui, taip pat nėra aišku, kokiais tikslais yra išskirta asmenų grupė, turinti pirmenybės teisę gauti Fondo lėšas. Atsižvelgiant į tai, kad valstybė nėra priėmusi teisės akto, reglamentuojančio vieningą šeimos sudėties sąvoką, ir skirtinguose įstatymuose šeimos, šeimos narių ir kartu gyvenančių asmenų sąvoka yra skirtingai reglamentuojama, nėra aišku, kas yra laikoma šeima ir kokią šeimos sudėties pažymą turi pateikti asmuo, teikiantis prašymą skirti vienkartinę stipendiją iš Birštono savivaldybės studijų rėmimo fondo.
Atkreiptinas dėmesys į tai, kad Birštono savivaldybės interneto tinklalapyje www.birstonas.lt paskelbta ne naujausia Birštono savivaldybės studijų rėmimo fondo nuostatų redakcija, Savivaldybės tinklalapyje paskelbtoje informacijoje apie tai, kokie reikalingi dokumentai, norint kreiptis dėl vienkartinės stipendijos skyrimo iš studijų rėmimo fondo yra nurodytas pateikti perteklinis dokumentas („Pažyma apie turimą žemės nuosavybę (jei žemės neturima – paaiškinimą“), kuris nėra reikalingas pagal Birštono savivaldybės studijų rėmimo fondo nuostatus. Taip pat atkreiptinas dėmesys į tai, kad tikėtina, jog Birštono savivaldybės tarybos 2016 m. lapkričio 25 d. priimto sprendimo Nr. TS-185 „Dėl Birštono savivaldybės tarybos 2011 m. gegužės 27 d. sprendimo Nr. TS-136 „Birštono savivaldybės studijų rėmimo fondo nuostatų“ keitimo“  1 punkte pastebėtina klaida kur vietoje teksto „9.3. jeigu pajamos, tenkančios vienam šeimos nariui, yra didesnės nei 7 Lietuvos Respublikos Vyriausybės patvirtintos bazinės socialinės išmokos (BSI)“ turėtų būti – „9.3. jeigu pajamos, tenkančios vienam šeimos nariui, yra ne didesnės nei 7 Lietuvos Respublikos Vyriausybės patvirtintos bazinės socialinės išmokos (BSI)“. Šią išvadą galima daryti lyginant Fondo nuostatų 9.3 papunktį, galiojusį iki 2016 m. lapkričio 30 d. ir šį papunktį, galiojantį nuo 2016 m. lapkričio 31 d. 
Įvertinus paramos teikimo pagal studijų rėmimo programą reglamentuojančius nuostatus matyti, kad Savivaldybėje, nors ir aptarta Fondo tarybos veikla bei reglamentuojamas Fondo lėšų skyrimas, tačiau veikla, priimant sprendimus, nėra pakankamai detalizuota, neaptarta informavimo apie priimtą sprendimą nagrinėjant prašymus tvarka bei terminai, neaptarta šeimos sudėties sąvoka, neaptarti kriterijai, kuriais remiantis skiriama konkreti paramos suma, neužtikrinamas Fondo nuostatų reikalavimų taikymas pareiškėjams. Tai neužtikrina objektyvumo, lygiateisiškumo, skaidrumo, nepiktnaudžiavimo valdžia principų įgyvendinimo teikiant paramą pagal studijų rėmimo programą asmenims ir sudaro prielaidas korupcijai pasireikšti.
	Skaidrumą iš dalies užtikrina tai, kad Fondo tarybos priimti sprendimai yra rekomendacinio pobūdžio, galutinį sprendimą priima Savivaldybės taryba, Savivaldybės tarybos sprendimai nagrinėjami viešame posėdyje ir priimami atviro balsavimo metu. Visa medžiaga bei balsavimo rezultatai pateikiami Birštono savivaldybės interneto puslapyje. Kiekvienas sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.
	Atsižvelgiant į visas išdėstytas aplinkybes, darytina išvada, kad siekiant sumažinti korupcijos pasireiškimo tikimybę analizuojamoje srityje, būtina keisti Birštono savivaldybės studijų rėmimo fondo nuostatus bei aiškiau ir detaliau reglamentuoti komisijos funkcijas, veiklą, priimant sprendimus, numatyti informavimo apie priimtą galutinį sprendimą tvarką, reglamentuoti šeimos sudėties sąvoką, reikalavimus, pagal kuriuos asmuo įgyja teisę pasinaudoti Fondo lėšomis, numatyti kriterijus, pagal kuriuos asmeniui yra skiriamas konkretus paramos dydis, užtikrinant objektyvumo, lygiateisiškumo, skaidrumo, nepiktnaudžiavimo valdžia principų įgyvendinimą ir užtikrinti, kad pareiškėjų prašymai būtų nagrinėjami, nepažeidžiant Birštono savivaldybės studijų rėmimo fondo nuostatuose numatytų reikalavimų bei Birštono savivaldybės interneto svetainėje būtų paskelbti galiojantys Birštono savivaldybės studijų rėmimo fondo nuostatai ir juos atitinkanti aktuali informacija.	
	PRIDEDAMA. Birštono savivaldybės administracijos korupcijos pasireiškimo tikimybės nustatymo klausimynas paramos Birštono savivaldybės viešiesiems asmenims teikimo pagal studijų rėmimo programą srityje, 5 lapai.


	Savivaldybės merė 
	Nijolė Dirginčienė


























Vilma Klebauskienė, tel. (8 319) 56 409, el. p. vilma.klebauskiene@birstonas.lt

BIRŠTONO SAVIVALDYBĖS ADMINISTRACIJOS KORUPCIJOS PASIREIŠKIMO TIKIMYBĖS NUSTATYMO KLAUSIMYNAS SAVIVALDYBĖS PARAMOS VIEŠIESIEMS ASMENIMS TEIKIMO PAGAL STUDIJŲ RĖMIMO PROGRAMĄ SRITYJE
Analizuojamas laikotarpis yra 2016 m. sausio 1 d. – 2016 m. gruodžio 31 d. 
	Pildant klausimyną buvo analizuojami analizuojamu laikotarpiu galiojantys įstatymai ir poįstatyminiai teisės aktai bei kiti dokumentai:
	Lietuvos Respublikos vietos savivaldos įstatymas Nr. I-533;
Lietuvos Respublikos teisėkūros pagrindų įstatymas Nr. XI-2220;
	Birštono savivaldybės studijų rėmimo fondo nuostatai, patvirtinti Birštono savivaldybės tarybos 2011 m. gegužės 27 d. sprendimu Nr. TS-136 „Dėl Birštono savivaldybės studijų rėmimo fondo nuostatų keitimo“;
	Birštono savivaldybės tarybos 2015 m. balandžio 20 d. sprendimas Nr. TS-90 „Dėl Birštono savivaldybės studijų rėmimo fondo tarybos sudarymo“;
	Birštono savivaldybės tarybos 2016 m. lapkričio 25 d. sprendimas Nr. TS-193 „Dėl Birštono savivaldybės tarybos 2015 m. balandžio 20 d. sprendimo Nr. TS-90 „Dėl Birštono savivaldybės studijų rėmimo fondo tarybos sudarymo“ pakeitimo;
Birštono savivaldybės tarybos  2016 m. gegužės 6 d. sprendimas Nr. TS-71 „Dėl Birštono savivaldybės studijų rėmimo fondo vienkartinių stipendijų skyrimo“;
Birštono savivaldybės tarybos 2016 m. lapkričio 25 d. sprendimas Nr. TS-186 „Dėl Birštono savivaldybės studijų rėmimo fondo vienkartinių stipendijų skyrimo“;
Birštono savivaldybės studijų rėmimo fondo tarybos 2016 m. balandžio 7 d. posėdžio protokolas;
Birštono savivaldybės studijų rėmimo fondo tarybos 2016 m. lapkričio 11 d. posėdžio protokolas;
Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklės, patvirtintos  Lietuvos Respublikos Vyriausybės 2007 m. rugpjūčio 22 d. nutarimu Nr. 875;
Švietimo, kultūros ir sporto skyriaus vyriausiojo jaunimo reikalų specialisto pareigybės aprašymas, patvirtintas Birštono savivaldybės administracijos direktoriaus 2013 m. spalio 3 d. įsakymu Nr. AV-309;
Birštono savivaldybės administracijos darbo tvarkos taisyklės, patvirtintos Birštono savivaldybės administracijos direktoriaus 2013 m. kovo 15 d. įsakymu Nr. AV-78;
	KRITERIJUS – Atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.

	1. Ar valstybės ar savivaldybės įstaiga priėmė teisės aktus (įstaigos padalinių nuostatus, sudaromų komisijų ir pan. darbo reglamentus, darbuotojų pareigybių aprašymus ar nuostatus, kitus teisės aktus), reglamentuojančius atskirų valstybės tarnautojų ar darbuotojų uždavinius, funkcijas, darbo ir sprendimų priėmimo tvarką, principus, kriterijus, terminus ir atsakomybę? Ar įstaigos darbuotojai pasirašytinai supažindinti su šiais teisės aktais?
	 Lietuvos Respublikos vietos savivaldos įstatymo 16 straipsnio 2 dalies 17 punkte yra įtvirtinta išimtinė savivaldybės tarybos kompetencija – sprendimų dėl papildomų ir planą viršijančių savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo priėmimas.
	Birštono savivaldybės taryba 2011 m. gegužės 27 d. sprendimu Nr. TS-136 „Dėl Birštono savivaldybės studijų rėmimo fondo nuostatų keitimo“ patvirtino Birštono savivaldybės studijų rėmimo fondo nuostatus (toliau – Fondo nuostatai). Šis sprendimas yra paskelbtas viešai pagrindiniame valstybės registre – Teisės aktų registre e-tar, todėl galima daryti išvadą, kad atsakingi asmenys su Fondo nuostatais yra supažindinti.
	Fondo nuostatuose yra nurodyti kriterijai, kuriems esant studentai gali pasinaudoti fondo lėšomis – „<...> deklaravusius gyvenamąją vietą asmenims iki 29 metų amžiaus, kurie pirmą kartą Lietuvos aukštųjų  mokyklų pirmoje studijų pakopoje siekia bakalauro kvalifikacinio laipsnio“ (Fondo nuostatų 6 punktas),    „<...> jeigu semestro egzaminų (įskaitų) rezultatų vidurkis ne žemesnis kaip 7 balai (pirmojo kurso studentams vidurkis skaičiuojamas pagal bendrojo lavinimo mokyklos brandos atestato (jo priedo) arba kitos baigtos mokyklos įvertinimus)“ (Fondo nuostatų 8 punktas) ir kriterijai, kuriems esant fondo parama neskiriama – „<...> jei bent vienas iš tėvų (globėjų) be pateisinamos priežasties nedirba arba pajamos, tenkančios vienam šeimos nariui yra didesnės kaip 5 BSI“ (Fondo nuostatų 10 punktas). Fondo nuostatų 9 punktas reglamentuoja pirmumo teisę pasinaudoti fondo lėšomis – „9. Pirmenybė teikiama studentams: 9.1. iš daugiavaikių šeimų, visiškiems našlaičiams ir neįgaliesiems; 9.2. garsinantiems Birštono vardą; 9.3. jeigu pajamos, tenkančios vienam šeimos nariui, yra ne didesnės nei 5 Lietuvos Respublikos Vyriausybės patvirtintos bazinės socialinės išmokos (BSI) (papunkčio redakcija, galiojusi iki 2016-11-30 imtinai) ir „9.3. jeigu pajamos, tenkančios vienam šeimos nariui, yra didesnės nei 7 Lietuvos Respublikos Vyriausybės patvirtintos bazinės socialinės išmokos (BSI)“ (papunkčio redakcija, galiojanti nuo 2016-11-31). Fondo nuostatų 11 punkte yra numatyta maksimali per mokslo metus galima gauti lėšų suma – „11. Studentams, atitinkantiems šių nuostatų reikalavimus, per mokslo metus gali būti skiriama iki 10 Lietuvos Repsublikos Vyriausybės patvirtintų BSI fondo parama; visiškiems našlaičiams ir asmenims, garsinantiems Birštono vardą – iki 15 BSI“ (punkto redakcija, galiojusi iki 2016-11-30 imtinai) ir „11. Studentams, atitinkantiems šių nuostatų reikalavimus, per mokslo metus gali būti skiriama iki 14 Lietuvos Repsublikos Vyriausybės patvirtintų BSI fondo parama; visiškiems našlaičiams ir asmenims, garsinantiems Birštono vardą – iki 21 BSI“ (punkto redakcija, galiojanti nuo 2016-11-31).
Kadangi šiuo laikotarpiu galioja Fondo nuostatai su 2016 m. lapkričio 25 d. sprendimu priimtais papildymais, antikorupciniu požiūriu vertinant Birštono savivaldybės studijų rėmimo fondo Komisijos veiklą analizuojami šiuo metu galiojantys Fondo nuostatai ir į tai atsižvelgiant teikiama analizė, išvados ir rekomendacijos.
Fondo nuostatuose yra nurodyta prašymų fondo paramai gauti pateikimo tvarka: „14. Studentas (tėvai (globėjai) iki nustatytos datos (pirmam semestrui nuo spalio 1 d. – iki spalio 31 d., antram semestrui nuo kovo 1 d. – iki kovo 31 d.) pateikia šiuos dokumentus: 14.1. asmens dokumentą ir jo kopiją; 14.2. prašymą; 14.3. fakulteto dekanato patvirtintą pažymą apie paskutinio semestro pažangumą (pažymių vidurkį), o pirmojo kurso studentams – bendrojo lavinimo mokyklos brandos atestato ir jo priedo kopijas ir fakulteto dekanato patvirtintą pažymą apie studijas. 14.4. pažymas apie šeimos pajamas už 3 paskutinius mėnesius: 14.4.1. darbo užmokestį; 14.4.2. pašalpas; 14.4.3. pensijas; 14.4.4. stipendijas; 14.4.5. gaunamus alimentus; 14.4.6. bedarbiams pažymą iš darbo biržos, jei tėvai (globėjai) bedarbiai; 14.5. pažymą apie šeimos sudėtį; 14.6. neįgaliojo pažymėjimą ir jo kopiją. 14.7. Fondo taryba turi teisę reikalauti pateikti papildomus dokumenus.“            
Fondo nuostatuose yra numatyta, kad sprendimus dėl Fondo lėšų skyrimo priima Birštono savivaldybės taryba, atsižvelgdama į Fondo tarybos pasiūlymus.     
Komisijos nariai su šiais dokumentais nesupažindinti pasirašytinai, bet supažindinti kitais būdais – Fondo nuostatai yra paskelbti pagrindiniame valstybės registre, tai yra, teisės aktų registre (toliau – e-tar), taip kaip numatyta Lietuvos Respublikos teisėkūros pagrindų įstatyme.
Fondo nuostatuose yra numatyti studijų rėmimo fondo tikslai (6 punktas) Birštono savivaldybės administracijos vyriausiojo jaunimo reikalų specialisto funkcijos, susijusios su fondo veikla (15 punktas), Fondo tarybos darbo tvarka (VII skyrius) ir sprendimų dėl Fondo lėšų skyrimo tvarka (25 punktas). Vyriausiojo jaunimo reikalų specialisto pareigybės aprašyme yra numatyta funkcija – koordinuoti savivaldybės Studijų rėmimo fondo veiklą, rengti projektus Savivaldybės tarybai (7.27 papunktis). Su pareigybės aprašymu vyriausiasis jaunimo reikalų specialistas supažindintas pasirašytinai.Fondo nuostatuose nėra numatyta informavimo apie priimtą sprendimą (išnagrinėtą prašymą) tvarka, nėra aišku kokiais kriterijais remiantis yra priimamas sprendimas paskirti konkretaus dydžio sumą konkrečiam asmeniui, taip pat nėra aišku kokiais tikslais yra išskirta asmenų grupė, turinti pirmenybės teisę gauti Fondo lėšas. Atsižvelgiant į tai, kad valstybė nėra priėmusi teisės akto, reglamentuojančio vieningą šeimos sudėties sąvoką, ir skirtinguose įstatymuose šeimos, šeimos narių ir kartu gyvenančių asmenų sąvoka yra skirtingai reglamentuojama, nėra aišku, kas yra laikoma šeima ir kokią šeimos sudėties pažymą turi pateikti asmuo, teikiantis prašymą skirti vienkartinę stipendiją iš Birštono savivaldybės studijų rėmimo fondo.
Atkreiptinas dėmesys į tai, kad Birštono savivaldybės interneto tinklalapyje www.birstonas.lt paskelbta ne naujausia Birštono savivaldybės studijų rėmimo fondo nuostatų redakcija, Savivaldybės tinklalapyje paskelbtoje informacijoje apie tai, kokie reikalingi dokumentai norint kreiptis dėl vienkartinės stipendijos skyrimo iš studijų rėmimo fondo yra nurodytas pateikti perteklinis dokumentas („Pažyma apie turimą žemės nuosavybę (jei žemės neturima – paaiškinimą“), kuris nėra reikalingas pagal Birštono savivaldybės studijų rėmimo fondo nuostatus. Taip pat atkreiptinas dėmesys į tai, kad tikėtina, jog Birštono savivaldybės tarybos 2016 m. lapkričio 25 d. priimto sprendimo Nr. TS-185 „Dėl Birštono savivaldybės tarybos 2011 m. gegužės 27 d. sprendimo Nr. TS-136 „Birštono savivaldybės studijų rėmimo fondo nuostatų“ keitimo“  1 punkte pastebėtina klaida kur vietoje teksto „9.3. jeigu pajamos, tenkančios vienam šeimos nariui, yra didesnės nei 7 Lietuvos Respublikos Vyriausybės patvirtintos bazinės socialinės išmokos (BSI)“ turėtų būti – „9.3. jeigu pajamos, tenkančios vienam šeimos nariui, yra ne didesnės nei 7 Lietuvos Respublikos Vyriausybės patvirtintos bazinės socialinės išmokos (BSI)“. Šią išvadą galima daryti lyginant Fondo nuostatų 9.3 papunktį, galiojusį iki 2016 m. lapkričio 30 d. ir šį papunktį, galiojantį nuo 2016 m. lapkričio 31 d. 
Buvo nagrinėjami dokumentai: Birštono savivaldybės studijų rėmimo fondo tarybos 2016 m. balandžio 7 d. posėdžio protokolas ir šiame posėdyje nagrinėti pareiškėjų prašymai, 2016 m. lapkričio 11 d. posėdžio protokolas ir šiame posėdyje nagrinėti pareiškėjų prašymai bei šių dokumentų pagrindu priimti sprendimai: Birštono savivaldybės tarybos  2016 m. gegužės 6 d. sprendimas Nr. TS-71 „Dėl Birštono savivaldybės studijų rėmimo fondo vienkartinių stipendijų skyrimo“, 2016 m. lapkričio 25 d. sprendimas Nr. TS-186 „Dėl Birštono savivaldybės studijų rėmimo fondo vienkartinių stipendijų skyrimo“.
 Išnagrinėjus dokumentus nustatyta, kad Studijų rėmimo fondo taryba nagrinėdama pareiškėjų prašymus, o Savivaldybės taryba atsižvelgdama į Studijų rėmimo fondo tarybos siūlymus ir tuo pagrindu priimdama sprendimus, neatsižvelgė į tai, kad pateikti prašymai buvo su trūkumais:  prie kai kurių prašymų buvo pridėtos ne pačių pareiškėjų, o jų šeimos narių šeimos sudėties pažymos; kai kuriais atvejais nėra duomenų apie tai, kur pareiškėjai yra deklaravę savo gyvenamą vietą; keliuose prašymuose pateikti duomenys neatitiko Fondo nuostatuose numatyto pajamų lygio reikalavimo, tai yra, vienam šeimos nariui tenkantis pajamų dydis viršijo reikalaujamą pajamų dydį, kuris turi būti ne didesnis kaip 5 BSI, norint gauti vienkartinę stipendiją. Atkreiptinas dėmesys į tai, kad skaičiuojant vienam šeimos nariui tenkantį pajamų dydį kai kuriais atvejais buvo skaičiuojamos pajamos ne už tuos, tai yra, ne už tris paskutinius mėnesius gautas pajamas. Nėra aišku, kokiais kriterijais remiantis ir į ką atsižvelgiant pareiškėjams yra skiriamos skirtingo dydžio vienkartinės stipendijos.
	Valstybės tarnautojų funkcijas, veiklos principus ir atsakomybę taip pat reglamentuoja Birštono savivaldybės administracijos direktoriaus 2013 m. kovo 15 d. įsakymu Nr. AV-78 patvirtintos Birštono savivaldybės administracijos darbo tvarkos taisyklės, su kuriomis valstybės tarnautojai supažindinti DVS sistemoje.
		2. Ar priimant valstybės ar savivaldybės įstaigos teisės aktus, reglamentuojančius atskirų valstybės tarnautojų ar darbuotojų uždavinius, funkcijas, atsižvelgta į teisės aktais nustatytus įstaigos (jos padalinio) uždavinius, funkcijas?
	Priimant Savivaldybės teisės aktus, reglamentuojančius atskirų valstybės tarnautojų ar darbuotojų uždavinius, funkcijas, atsižvelgta į teisės aktais nustatytus skyriaus uždavinius ir funkcijas.
	3. Ar valstybės ar savivaldybės įstaigos priimtuose teisės aktuose apibrėžti atskirų valstybės tarnautojų ir darbuotojų uždaviniai ir funkcijos yra pakankami įstaigos uždaviniams ir funkcijos įgyvendinti?
	Savivaldybės priimtuose teisės aktuose apibrėžti atskirų valstybės tarnautojų ir darbuotojų uždaviniai ir funkcijos yra pakankami įstaigos uždaviniams ir funkcijos įgyvendinti.
	4. Ar valstybės ar savivaldybės įstaigos priimti teisės aktai užtikrina aiškų atskirų valstybės tarnautojų ir darbuotojų pavaldumą ir atskaitingumą?
	Savivaldybės priimti teisės aktai užtikrina aiškų atskirų valstybės tarnautojų ir darbuotojų pavaldumą ir atskaitingumą.
	5. Ar valstybės ar savivaldybės įstaigos priimti teisės aktai reglamentuoja valstybės tarnautojų ir darbuotojų veiklos ir sprendimų priėmimo vidaus kontrolės (prevencinės, einamosios, paskesniosios) procedūras? Ar tokia kontrolė yra vykdoma? Ar ji veiksminga?
	Savivaldybės priimtuose teisės aktuose numatytos valstybės tarnautojų ir darbuotojų veiklos ir sprendimų priėmimo vidaus kontrolės procedūros. Jos vykdomos sprendimų tvirtinimo, dokumentų vizavimo, ataskaitų vadovybei pateikimo metu. Kontrolės funkciją atlieka Birštono savivaldybės kontrolės ir audito tarnyba, taip pat savivaldybės administracijos struktūroje yra  Centralizuoto vidaus audito skyrius, kurio funkcija yra – vykdyti vidaus auditą.
	6. Ar valstybės ar savivaldybės įstaigos priimti teisės aktai reglamentuoja valstybės tarnautojų ir darbuotojų tarnybinės veiklos vertinimo tvarką, formas, periodiškumą?
	Savivaldybės valstybės tarnautojų veiklos vertinimas atliekamas Lietuvos Respublikos valstybės tarnybos įstatymo ir Valstybės tarnautojų kvalifikacinių klasių suteikimo ir valstybės tarnautojų tarnybinės veiklos vertinimo taisyklių, patvirtintų Lietuvos Respublikos Vyriausybės 2002 m. birželio 17 d. nutarimu Nr. 909, nustatyta tvarka.
	7. Ar valstybės ar savivaldybės įstaigoje priimtas valstybės tarnautojų/darbuotojų etikos/elgesio kodeksas? Jei taip, kaip vykdoma šio kodekso nuostatų įgyvendinimo/laikymosi kontrolė?
	Lietuvos Respublikos viešųjų ir privačių interesų derinimo valstybės tarnyboje įstatymas, Lietuvos Respublikos valstybės tarnybos įstatymas ir Birštono savivaldybės administracijos direktoriaus 2013 m. kovo 15 d. įsakymu Nr. AV-78 patvirtintos Birštono savivaldybės administracijos darbo tvarkos taisyklės nustato elgesio reikalavimus. Atskiras valstybės tarnautojų etikos / elgesio kodeksas Savivaldybėje nėra priimtas.
	8. Ar šie teisės aktai periodiškai peržiūrimi? Ar vykdomas nustatytų teisinio reglamentavimo spragų ar kolizijų taisymas?
	Teisės aktai periodiškai peržiūrimi ir koreguojami.

